Fase 4-beurtkrag nou ingestelDie Kendal-kragstentrale in Mpumalanga. (Foto: Eskom) ŉ Eenheid by die Kendal-kragsentrale wat Dinsdagoggend onverwags uitgeskop het, het Eskom genoodsaak om fase 4-beurtkrag van Dinsdag om 10:00 in werking te stel. Die kragsentrale het ŉ maksimum opwekkingskapasiteit van 1 920 MW. Volgens Eskom sal fase 4-beurtkrag in hierdie stadium minstens tot Donderdag om 05:00 duur. Eskom sukkel sedert verlede week om die ligte aan te hou nadat altesame 42 eenhede uitgeskop het. Die kragvoorsiener sê hy sal binnekort verdere inligting oor die situasie bekend maak.